Ilseng

Ilseng er et tettsted i det som fram til 1963 var Romedal kommune. Ilseng ligger ca 8 km fra tettstedet Romedal. Stedet ligger hovedsakelig i Stange kommune og strekker seg inn i Hamar kommune i Innlandet. Tettstedet hadde totalt  innbyggere per . Av disse bor  i Hamar kommune. Navnet ble stavet Ihlseng frem til 1877. Her ligger også Ilseng fengsel, samt treforedlingsbedriften ScanPole og boligbyggebedriften Hedalm Anebyhus.

Elva Lageråa løper ut i Svartelva ved Ilseng. Starelva kommer fra Romedal og renner ut i Svartelva, mens elva Fura kommer fra Løten og inn i Svartelva. Ilsengstiene, som er blitt kåret til Norges beste turstier, bruker slagordet «Der elvene møtes». Rørosbanen går gjennom tettstedet. Stasjonen er ubetjent, men togene stopper ved behov på stasjonen.

Barneskolen Breidablikk skole ligger på Ilseng, og her går det cirka 100 elever hvert år. Skolen er besluttet nedlagt i fra høsten 2027. Ungdomsskoleelevene på Ilseng går på  Stange Ungdomsskole.
Ilsengs største barnehage, Læringsverkstedet Ilseng, ligger nede ved Svartelva omtrent 300 meter sør for Ilseng tettsted, på tomta til tidligere Bjørklund barneskole.

Leder av Senterpartiet, Trygve Slagsvold Vedum, driver gården Bjørby på Ilseng. Gården ligger ved Breidablikk skole.

Politikk
Ved stortingsvalget 2013 ble Arbeiderpartiet det største partiet i valgkretsen Ilseng med 44,13%, mens Senterpartiet og Fremskrittspartiet fikk begge 19,58%. Høyre fikk 9,40% av 775 stemmer.Stian F. Stiansvik (13. september 2013): Slik stemte vi. Hamar Arbeiderblad, side 4. Ved stortingsvalget 2017 ble Senterpartiet det største partiet, med 33,7% mens Arbeiderpartiet fikk 33,1%. Frp fikk 10,7% og Høyre fikk 9,4% av 733 stemmer. Sps Trygve Slagsvold Vedum og Høyres Kristian Tonning Riise, begge fra Ilseng, ble valgt inn for Hedmark.Norge Hedmark Stange Ilseng . valgresultat.no

Galleri

Referanser

Eksterne lenker
 Ilseng.net
 Ilseng Fengsel

Kategori:Tettsteder i Innlandet
Kategori:Bosetninger i Stange
Kategori:Bosetninger i Hamar